钦定古今图书集成/理学汇编/经籍典/第077卷 > 宋吴沆易璇玑上 > 《法天篇》第一
## 钦定古今图书集成/理学汇编/经籍典/第077卷 > 宋吴沆易璇玑上 > 《法天篇》第一

“法天之道，可以修身，可以治人，而美化日新。”“道莫大
乎天，德莫大乎地，仁莫盛乎春，智莫盛乎水。信以为
常，宅乎中央。行之有渐，愈久而愈光。天运无穷，以其
刚君道乃昌。地载不极，以其方臣道乃长。君道备乎
《干》，臣道备乎坤。”地有常卑，天有常尊。照如日月，则无
不明也。分如星辰，则无不经也。威如雷霆，则无不惩
“也；政如四时，则无不成也。日月之照在不私，星辰之
位在不移，雷霆之怒在不失其时，四时之序在顺而
行之。”盖天得于阳，地得于阴，人兼阳而兼阴。天一于
动，地一于静，人能动而能静。天体于刚，地体于柔，人
有刚而有柔。人之在天地，其犹神之在心乎？是故可
以理万物，可以成四时，可以反否泰，可以权安危。天
有不能施，地有不能生，人有不能成。天地有神，人实
灵之；天地有理，人实明之；天地有化，人实辅而行之。
是故火不能濡，水不能热，泽不能栖，山不能浴；风不
足以震龙蛇，雷不足以靡草木。山泽有美矣，待人而
后施；风雷有施矣，待人而后利；水火有利矣，待人而
有济。有之者物也，用之者人也。“居其上而为之宰，使
各当焉”者，君也。“通其变使民由之而不知其所以然
者，神也。”天以肃杀为仁，地以朽坏为珍，道以疏远为
亲，《易》以简易为勤，不离乎杂，不归之纯，不昧于物，不
明乎真，天道虽远，反求诸身。